turjo4nis/wikipedia-bn-dump-20250701 huggingface dataset:
রিচার্ড ডেডেকিন্ড

ইউলিয়ুস ভিলহেল্ম রিচার্ড ডেডেকিন্ড () একজন জার্মান গণিতবিদ ছিলেন। তিনি বিমূর্ত বীজগণিত, বীজগাণিতিক সংখ্যাতত্ত্ব ও বাস্তব সংখ্যার ভিত্তির ওপর গুরুত্বপূর্ণ কাজ করেন।

জীবনী
ডেডেকিন্ড ১৮৩১ সালের ৬ই অক্টোবর ব্রাউনশেউইগে জন্মগ্রহণ করেন। তার পিতা ইউলিয়ুস উলরিশ ডেডেকিন্ড ব্রাউনশেউইগের কলেজিয়াম ক্যারোলিনামের প্রশাসক ছিলেন। তার মাতা ক্যারোলিন হেনরিয়েট্টা ডেডেকিন্ড (বিবাহপূর্ব এম্পেরিউস) কলেজিয়ামের একজন অধ্যাপকের কন্যা ছিলেন। রিচার্ডের তিনজন বড় ভাইবোন ছিল। বয়ঃপ্রাপ্ত হওয়ার পর তিনি কখনো ইউলিয়ুস ভিলহেল্ম নাম ব্যবহার করতেন না।

তিনি ১৮৪৮ সাল পর্যন্ত কলেজিয়াম ক্যারোলিনামে পড়াশোনা করেন। ১৮৫০ সালে তিনি গটিঙেন বিশ্ববিদ্যালয়ে ভর্তি হন। সেখানে তিনি অধ্যাপক মরিৎজ স্টার্নের নিকট সংখ্যাতত্ত্ব শিখেন। কার্ল ফ্রিড‌রিশ গাউস সে সময়ে অধ্যাপনা করছিলেন, ডেডেকিন্ড তার শেষ শিক্ষার্থী ছিলেন। ১৮৫২ সালে ডেডেকিন্ড তার "উবার ডি টিওরি ডের ইউলারশেন ইন্টিগ্রালে" শীর্ষক সন্দর্ভের রচনা করে তার ডক্টরেট অর্জন করেন।

রচনাবলি
ইংরেজি ভাষায়:
 ১৮৯০। "Letter to Keferstein" in Jean van Heijenoort, ১৯৬৭. A Source Book in Mathematical Logic, 1879–1931। হার্ভার্ড ইউনিভার্সিটি প্রেস: ৯৮-১০৩।
 ১৯৬৩ (১৯০১)। Essays on the Theory of Numbers. Beman, W. W., ed. and trans. Dover.  Contains English translations of Stetigkeit und irrationale Zahlen and Was sind und was sollen die Zahlen?
 ১৯৯৬. Theory of Algebraic Integers. Stillwell, John, ed. and trans. Cambridge Uni. Press. A translation of Über die Theorie der ganzen algebraischen Zahlen.
 Ewald, William B., ed., ১৯৯৬। From Kant to Hilbert: A Source Book in the Foundations of Mathematics, ২ খণ্ড। অক্সফোর্ড ইউনিভার্সিটি প্রেস।
 ১৮৫৪। "On the introduction of new functions in mathematics," ৭৫৪-৬১।
 ১৮৭২। "Continuity and irrational numbers," ৭৬৫-৭৮। (Stetigkeit...-এর অনুবাদ)
 ১৮৮৮। What are numbers and what should they be?, 787–832. (translation of Was sind und...)
 ১৮৭২–৮২, ১৮৯৯। Correspondence with Cantor, ৮৪৩-৭৭, ৯৩০-৪০।

জার্মান ভাষায়:
Gesammelte mathematische Werke (Complete mathematical works, Vol. 1–3)।

তথ্যসূত্র

উৎস

আরও পড়ুন
 এডওয়ার্ডস, এইচ. এম., ১৯৮৩, "Dedekind's invention of ideals," বুলেটিন অব লন্ডন ম্যাথমেটিক্যাল সোসাইটি, ১৫: ৮-১৭।

 গিলিস, ডগলাস এ., ১৯৮২। Frege, Dedekind, and Peano on the foundations of arithmetic। এসেন, নেদারল্যান্ডস: ফান গোরকুম।
 গ্রাটান-গিনেজ, আইভর, ২০০০। The Search for Mathematical Roots 1870–1940। প্রিন্সটন ইউনিভার্সিটি প্রেস।

বহিঃসংযোগ

 
 
 
 Dedekind, Richard, Essays on the Theory of Numbers. Open Court Publishing Company, Chicago, 1901. at the Internet Archive
 Dedekind's Contributions to the Foundations of Mathematics http://plato.stanford.edu/entries/dedekind-foundations/.

১৮৩১-এ জন্ম
১৯১৬-এ মৃত্যু
১৯শ শতাব্দীর জার্মান গণিতবিদ
১৯শ শতাব্দীর জার্মান দার্শনিক
২০শ শতাব্দীর জার্মান গণিতবিদ
জার্মান গণিতবিদ
জার্মান দার্শনিক
গটিঙেন বিশ্ববিদ্যালয়ের প্রাক্তন শিক্ষার্থী
গণিতের দার্শনিক
হামবোল্ড বিশ্ববিদ্যালয়ের প্রাক্তন শিক্ষার্থী
ফরাসি বিজ্ঞান একাডেমির সদস্য
মিখাইল তাল

মিখাইল নিয়েখেমিয়েভিচ তাল (আ-ধ্ব-ব: mʲixa'iɫ̺ n̻ʲɛ'xɛmjɛvʲiʨ t̺al̻ʲ, লাতভীয়: Mihails Tāls, রুশ: Михаил Нехемьевич Таль) (৯ নভেম্বর ১৯৩৬ - ২৮ জুন ১৯৯২) ছিলেন একজন লাতভীয় দাবাড়ু ও অষ্টম বিশ্ব দাবা চ্যাম্পিয়ন।
লাতভিয়ার রিগায় জন্মগ্রহণকারী একজন ইহুদী বংশোদ্ভূত এই দাবাড়ুকে সৃজনশীল প্রতিভাবান ও সর্বকালের সেরা আক্রমণাত্মক খেলোয়াড় হিসেবে গণ্য করা হয়। তার খেলার ধরনে উদ্ভাবনা ও অপ্রত্যাশিত চাল দেখা যায়। বলা হয়ে থাকে যে, "তার জন্য প্রতিটি খেলা ছিল কবিতার মত অননুকরণীয় ও অমূল্য।" তাকে প্রায়ই "মিশা" নামে ডাকা হত, (যা মিখাইল নামের কাউকে সংক্ষেপে ডাকা হয়ে থাকে) এবং "রিগার জাদুকর" নামে অভিহিত করা হত। দ্য ম্যামথ বুক অব দ্য ওয়ার্ল্ড্‌স গ্রেটেস্ট চেস গেমস ও মডার্ন চেস ব্রিলিয়ান্সিস বই দুটিতে অন্য যে কোন খেলোয়াড়ের চেয়ে তালের অধিক খেলার অন্তর্ভুক্তি রয়েছে। তিনি প্রতিযোগিতামূলক দাবার ইতিহাসে সাবেক দীর্ঘতম সময়ে অপরাজিত থাকার রেকর্ডধারী, ১৯৭৩ সালের ২৩শে অক্টোবর থেকে ১৯৭৪ সালের ১৬ই অক্টোবর পর্যন্ত তিনি ৯৫টি খেলায় (৪৬টি বিজয় ও ৪৯টি ড্র) অপরাজিত ছিলেন। তিং লিরেন ২০১৭ সালের ৯ই আগস্ট থেকে ২০১৮ সালের ১১ই নভেম্বর পর্যন্ত ১০০টি খেলায় (২৯টি বিজয় ও ৭১টি ড্র) অপরাজিত থেকে এই রেকর্ড ভাঙেন।

তথ্যসূত্র

বহিঃসংযোগ

 
 Mikhail N. Tal FIDE rating history at Olimpbase.org
 Kasparov interview about Tal

 
 

১৯৩৬-এ জন্ম
১৯৯২-এ মৃত্যু
দাবার গ্র্যান্ডমাস্টার
বিশ্ব দাবা চ্যাম্পিয়ন
ইহুদি দাবাড়ু
লাতভীয় দাবাড়ু
দাবা অলিম্পিয়াডে অংশগ্রহণকারী খেলোয়াড়
সোভিয়েত দাবাড়ু
রুশ ইহুদি
আনাতোলি কারপভ

আনাতোলি কারপভ (Анато́лий Евге́ньевич Ка́рпов) (জন্ম মে ২৩, ১৯৫১) একজন রুশ গ্র্যান্ডমাস্টার দাবাড়ু ও প্রাক্তন বিশ্ব দাবা চ্যাম্পিয়ন। তিনি ১৯৭৫ সাল থেকে দাবার বিশ্বচ্যাম্পিয়ন ছিলেন। প্রায় দশ বছর ধরে দাবার রাজ্য শাসন করার পরে ১৯৮৫ সালে গ্যারি কাসপারভ এর কাছে হারের মাধ্যমে তিনি বিশ্বচ্যাম্পিয়নের খেতাব হারান। গ্যারি কাসপারভ ১৯৯৩ সালে ফিদে থেকে বের হয়ে যাওয়ায় তিনি তার বিশ্চ্যাম্পিয়ন খেতাব পুনরুদ্ধার করেন। তবে এর আগে এই বিশ্বচ্যাম্পিয়নের খেতাব ফিরে পাওয়ার জন্য তিনি ১৯৮৬ থেকে ১৯৯০ সাল পর্যন্ত গ্যারি কাসপারভের বিপক্ষে তিনটি ম্যাচ খেলেছিলেন। ফিদে এর নতুন বিশ্বচ্যাম্পিয়নশিপ নিয়মের প্রতিবাদ জানিয়ে তিনি খেলা থেকে অবসর গ্রহণ করার আগে ১৯৯৯ সাল পর্যন্ত তিনি তার বিশ্বচ্যাম্পিয়ন টাইটেল ধরে রাখেন। দশকব্যাপী সেরা দাবাড়ুদের মধ্যে নিজের অবস্থান ধরে রাখার কারণে অনেকেই তাকে বিশ্বের সেরা দাবাড়ুর মর্যাদা দিয়েছেন। তিনি সর্বকালের সবচেয়ে সফল টুর্নামেন্ট খেলোয়াড়। এ পর্যন্ত (জুলাই ২০০৫) তিনি ১৬১ বার কোনো টুর্নামেন্টে প্রথম স্থান নিয়ে শেষ করেছেন। ১৯৭৮ থেকে ১৯৯৮ পর্যন্ত তিনি প্রত্যেকটি ফিদে বিশ্ব চ্যাম্পিয়নশিপ ম্যাচে অংশ নেন। তার পেশাদারী রেকর্ড ৩১৬৩ ম্যাচে ১১১৮টি জয়, ২৮৭টি পরাজয়, ও ১৪৮০টি অমীমাংসিত। তার শীর্ষ ইলো রেটিং ২৭৮০। তিনি মোট ৯০ মাস দাবা র‍্যাংকিং এ প্রথম স্থানে ছিলেন যা দাবার ইতিহাসের দ্বিতীয় সর্বোচ্চ।

ছেলেবেলা 
কারপভ ১৯২৩ সালের ২৩শে মে তৎকালীন সোভিয়েত ইউনিয়ন এর উরালস রাজ্যের জলাতোস্ত এ জন্মগ্রহণ করেন। চার বছর বয়সে তিনি প্রথম দাবা খেলা শেখেন। মাত্র এগারো বছর বয়সেই ক্যান্ডিডেট মাস্টার হয়ে তার প্রতিভার পরিচয় দেন। ১২ বছর বয়সেই তিনি সাবেক বিশ্বচ্যাম্পিয়ন মিখাইল বটভিনিক এর স্কুলে দাবা শেখার সুযোগ পান। বটভিনিক কারপভের সম্পর্কে বলেছিলেন, ' ছেলেটির দাবার ব্যাপারে কোন ধারণাই নেই এবং এই পেশায় তার কোন ভবিষ্যৎ নেই'। তখন নিজের দুরবস্থার কথা কারপভ পরবর্তীকালে স্বীকার করে বলেন বটভিনিকের দেয়া বাড়ির কাজগুলো তাকে এই দূর্বলতাগুলো কাটিয়ে উঠতে বেশ সাহায্য করেছিল। কারপভ বটভিনিকের তত্ত্বাবধানে খুব দ্রুত উন্নতি করতে থাকেন, যার ফলশ্রুতিতে তিনি মাত্র ১৫ বছর বয়সে ১৯৬৬ সালে সোভিয়েত ইউনিয়নের ন্যাশনাল মাস্টার খেতাব পান। এর মাধ্যমে তিনি ১৯৫২ সালে গড়া বরিস স্প্যাসকি এর রেকর্ডে ভাগ বসান।

তথ্যসূত্র

আরও পড়ুন 
 World chess champions by Edward G. Winter, editor. 1981 
 The World's Great Chess Games by Reuben Fine, Dover; 1983. 
 Anatoly Karpov's Best Games by Anatoly Karpov, Batsford; 2003. 
 Curse of Kirsan: Adventures in the Chess Underworld by Sarah Hurst, Russell Enterprises, 2002.

বহিঃসংযোগ 

 Karpov's official homepage in Russian.
 
 Edward Winter, List of Books About Karpov and Korchnoi
 Happy Birthday! Anatoly Karpov turns sixty, Chessbase News, 23 May 2011

দাবার গ্র্যান্ডমাস্টার
বিশ্ব দাবা চ্যাম্পিয়ন
রুশ দাবাড়ু
১৯৫১-এ জন্ম
জীবিত ব্যক্তি
২০শ শতাব্দীর পুরুষ লেখক
সেন্ট পিটার্সবার্গ রাষ্ট্রীয় বিশ্ববিদ্যালয়ের প্রাক্তন শিক্ষার্থী
দাবা অলিম্পিয়াডে অংশগ্রহণকারী খেলোয়াড়
সোভিয়েত ইউনিয়নের কমিউনিস্ট পার্টির সদস্য
সোভিয়েত ইউনিয়নের অনার্ড মাস্টার্স অব স্পোর্ট
সোভিয়েত দাবাড়ু
সোভিয়েত দাবা লেখক
সোভিয়েত পুরুষ লেখক
ইউনিসেফের শুভেচ্ছাদূত
বিশ্ব জুনিয়র দাবা চ্যাম্পিয়ন
গ্যারি কাসপারভ

গ্যারি কিমোভিচ কাসপারভ (আইপিএ: 'gar̠i 'kʲimovʲiʨ kasˈpar̠ɑf; রুশ: Га́рри Ки́мович Каспа́ров) (জন্ম এপ্রিল ১৩, ১৯৬৩) একজন দাবা গ্র্যান্ডমাস্টার ও প্রাক্তন বিশ্ব দাবা চ্যাম্পিয়ন। জুলাই ১৯৯৯-এ অর্জিত তার ২৮৫১ ইলো রেটিং সর্বকালের অন্যতম সর্বোচ্চ রেটিং। ফিদের প্রকাশিত জানুয়ারি ২০০৬ তালিকা অনুযায়ী কাসপারভ ২৮১২ পয়েন্টের ইলো রেটিং নিয়ে বিশ্বের এক নম্বর দাবাড়ু। ১৯৮৫ থেকে ২০০৬ পর্যন্ত কাসপারভ রেকর্ডসংখ্যক ২৩ বার এক নম্বর র‌্যাংকিং অর্জন করেন। তিনি ১৯৮৫ থেকে ১৯৯৩ সাল পর্যন্ত অবিসংবাদিত বিশ্ব দাবা চ্যাম্পিয়ন ছিলেন। ২০০০ সালে ভ্লাদিমির ক্রাম্‌নিকের কাছে পরাজয়ের আগ পর্যন্ত তিনি পিসিএ ও ডব্লিউসিএ-র 'ধ্রুপদী' বিশ্ব দাবা চ্যাম্পিয়ন ছিলেন। তিনি এগারো বার দাবা অস্কার জয় করেন।

বনাম ডিপ ব্লু 

১০ ফেব্রুয়ারি, ১৯৯৬ সালে ফিলাডেলফিয়া, পেনসিলভানিয়ায় শুরু হওয়া যন্ত্র বনাম মানুষের মধ্যকার আনুষ্ঠানিক খেলা শুরু হয়। এর মাধ্যমেই ডীপ ব্লু প্রথমবারের মতো ঐ সময়ের বিশ্ব চ্যাম্পিয়ন ও শীর্ষস্থানীয় ইলো রেটিংধারী দাবাড়ু হিসেবে গ্যারি কাসপারভের বিরুদ্ধে প্রতিযোগিতায় অবতীর্ণ হয়। এতে সাদা ঘুঁটি ও সিসিলিয়ান ডিফেন্স (বি২২) ১ম খেলায়ই এটি নিয়মিতভাবে সময় নিয়ন্ত্রণ করে ডীপ ব্লু। ফলে গ্যারী কাসপারভ পরাভূত হন।

পরবর্তীতে বাকী ৫টি খেলায় কাসপারভ নিজের নিয়ন্ত্রণে এনে নেন। তিনি ৩টিতে জয়ী এবং বাকী ২টিতে ড্র করেন। সামগ্রীকভাবে ফলাফল ছিল কাসপারভ (৪) - ডীপ ব্লু (২)। (দাবায় জয়ী হলে ১ পয়েন্ট, ড্র ১/২ পয়েন্ট এবং পরাজিত ০ পয়েন্ট হিসেবে নিরূপণ করা হয়।) এর মাধ্যমে নিঃসন্দেহে তিনি যন্ত্রচালিত দাবা কম্পিউটার হিসেবে ডিপ ব্লু'র উপর মানুষের প্রভাব প্রতিষ্ঠিত করেন। ১৭ ফেব্রুয়ারি, ১৯৯৬ সালে প্রতিযোগিতাটি শেষ হয়।

পরবর্তীকালে ডীপ ব্লুকে আরো উন্নয়ন ও উন্নততর করার সিদ্ধান্ত গৃহীত হয়। অনানুষ্ঠানিকভাবে একে ডীপার ব্লু নামে নামাঙ্কিত করা হয়। মে, ১৯৯৭ সালে ডীপ ব্লু পুনরায় কাসপারভের বিরুদ্ধে প্রতিযোগিতায় লিপ্ত হয়। ৬ খেলার প্রতিযোগিতায় এটি ৩১/২-২১/২ পয়েন্টের ব্যবধানে জয়ী হয়। ১১ মে, ১৯৯৭ সালে অনুষ্ঠিত সমাপণী খেলার মাধ্যমে ও কাসপারভের শুরুতেই ভুলের কারণে প্রথম কম্পিউটারচালিত প্রোগ্রাম হিসেবে মানুষের বিরুদ্ধে জয় পায়। এ প্রতিযোগিতার সময় নিয়ন্ত্রণকে মানদণ্ড হিসেবে ধরা হয়েছিল।

তথ্যসূত্র

আরও পড়ুন

বহিঃসংযোগ 

 
 Grandmaster Games Database – Garry Kasparov
 The Other Russia, Civic Coalition for Democracy – Official site
  Другая Россия – Official site 
  Сайт «Марш несогласных»  – March of the Discontented
  Итоговое заявление участников конференции «Другая Россия» Concluding statement by the participants, kasparov.ru
 United Civil Front, a civic political movement to ensure Democracy in the Russian Federation, initiated by Garry Kasparov
 Garry Kasparov, "Man of the Year?", OpinionJournal, 23 December 2007
 Edward Winter, List of Books About Fischer and Kasparov
  Garry Kasparov's LiveJournal
 The Chess Master and the Computer article by Kasparov from The New York Review of Books

১৯৬৩-এ জন্ম
দাবার গ্র্যান্ডমাস্টার
বিশ্ব দাবা চ্যাম্পিয়ন
রুশ দাবাড়ু
ইহুদি দাবাড়ু
আর্মেনীয় দাবাড়ু
আজারবাইজানি দাবাড়ু
জীবিত ব্যক্তি
২০শ শতাব্দীর পুরুষ লেখক
দাবা কোচ
দাবা অলিম্পিয়াডে অংশগ্রহণকারী খেলোয়াড়
সোভিয়েত ইউনিয়নের কমিউনিস্ট পার্টির সদস্য
সোভিয়েত ইউনিয়নের অনার্ড মাস্টার্স অব স্পোর্ট
ইহুদি বংশোদ্ভূত রুশ ব্যক্তি
সোভিয়েত দাবাড়ু
সোভিয়েত দাবা লেখক
সোভিয়েত পুরুষ লেখক
বিশ্ব জুনিয়র দাবা চ্যাম্পিয়ন
ক্রোয়েশিয়ার নাগরিকীকৃত নাগরিক
থামোরা, স্পেন

থামোরা উত্তর-পশ্চিম স্পেনের কাস্তিয়া ও লেওন স্বায়ত্ত্বশাসিত কমিউনিটির অন্তর্গত থামোরা প্রদেশের রাজধানী শহর। পর্তুগাল সীমান্তের কাছেই এর অবস্থান। সমুদ্রপৃষ্ঠ থেকে এই শহরের গড় উচ্চতা ৬৫২ মিটার।

তথ্যসূত্র

বহিঃসংযোগ 

 
 Tourism in Zamora
 Zamora travel guide
 Main festival of Zamora SEMANA SANTA ZAMORA
 Web page dedicated to the Semana Santa, All content is Creative Commons
 Entry on planetware.com

জামোরা প্রদেশের পৌরসভা
নিথেতো আলকালা-থামোরা

নিথেতো আলকালা-থামোরা ই তর‌্রেস (জুলাই ৬, ১৮৭৭ - ফেব্রুয়ারি ১৮, ১৯৪৯), অল্পকালের জন্য দ্বিতীয় স্পেনীয় প্রজাতন্ত্রের প্রথম প্রধানমন্ত্রী ছিলেন এবং এর পর ১৯৩১ থেকে ১৯৩৬ পর্যন্ত তিনি এর রাষ্ট্রপতি হিসেবে দায়িত্ব পালন করেন।

তথ্যসূত্র 

স্পেনের রাষ্ট্রপতি
১৮৭৭-এ জন্ম
১৯৪৯-এ মৃত্যু
স্পেনীয় আইনজীবী
দ্বিতীয় স্পেনীয় প্রজাতন্ত্র
নির্বাসিত স্পেনীয় রাজনীতিবিদ
স্পেনের প্রধানমন্ত্রী
২০শ শতাব্দীর স্পেনীয় আইনজীবী
দমেনিকো জাম্পিয়েরি

দমেনিকো জাম্পিয়েরি (মতান্তরে দমেনিকিনো) (২১ অক্টোবার, ১৫৮১ - ১৫ এপ্রিল, ১৬৪১) বলোনীয় ঘরানার (বা কাররাকাচ্চি ঘরানার) একজন গুরুত্বপূর্ণ ইতালীয় বারোক চিত্রশিল্পী ছিলেন।

জীবনী

দমিনিকো জাম্পিয়েরি ১৫৮১ সালের ২১শে অক্টোবর বোলোনিয়ায় জন্মগ্রহণ করেন। তার ডাকনাম দমেনিকিনো, ইতালীয় ভাষায় যার অর্থ "ছোট দমিনিকো"। তার পিতা একজন জুতা প্রস্তুতকারক ছিলেন। বোলোনিয়ায় তিনি শুরুতে দেনিস কালভার্তের নিকট চিত্রাঙ্কন শিখেন। কালভার্তের সাথে ঝগড়া করে তিনি কাররাচ্চির আক্কাদেমিয়া দেগলি ইনকাম্মিনাতিতে কাজ করতে যান। ১৬০২ সালে তিনি বোলোনিয়া ছেড়ে রোম শহরে পাড়ি জমান এবং আননিবালে কাররাচ্চির তত্ত্বাবধানে অন্যতম প্রতিভাধর শিক্ষানবিশ হয়ে ওঠেন। রোমে তরুণ চিত্রশিল্পী তার থেকে বয়স্ক বোলোনীয় সহকর্মী ফ্রানচেস্কো আলবানি ও গিদো রেনির সাথে বসবাস করতেন এবং তার পরবর্তীকালের প্রধান প্রতিদ্বন্দ্বী জোভান্নি লানফ্রাঙ্কোর সাথে কাজ করতেন।

১৫৮১-এ জন্ম
১৬৪১-এ মৃত্যু
১৬শ শতাব্দীর ইতালীয় চিত্রশিল্পী
১৭শ শতাব্দীর ইতালীয় চিত্রশিল্পী
ইতালীয় পুরুষ চিত্রশিল্পী
ইতালীয় বারোক চিত্রশিল্পী
ক্যাথলিক চিত্রশিল্পী
বোলোনিয়ার চিত্রশিল্পী
মিটার

মিটার মেট্রিক পদ্ধতিতে দৈর্ঘ্যের একক। শূন্য মাধ্যমে এক সেকেন্ডের ২৯৯,৭৯২,৪৫৮ ভাগের এক ভাগ সময়ে আলো যে দূরত্ব অতিক্রম করে, তাকে '১ মিটার' হিসাবে সংজ্ঞায়িত করা হয়। বিজ্ঞানীরা প্লাটিনাম ও ইরিডিয়াম নামক মিশ্রিত ধাতুর তৈরি একটি দন্ডের দুই প্রান্তে দুইটি দাগ দেন। ০ ডিগ্রি সেলসিয়াস তাপমাত্রায় ওই দুইটি নির্দিষ্ট দাগের মধ্যকার দূরত্বকে তারা এক মিটার হিসেবে নির্ধারণ করেন।

১৭৯৩ সালে 'মিটার'-কে প্রথম সংজ্ঞায়িত করা হয়, যার পরিমাপ করা পৃথিবীর উত্তর মেরু থেকে ফ্রান্সের রাজধানী প্যারিসের দ্রাঘিমা রেখা বরাবর বিষুবরেখা পর্যন্ত দূরত্বের এক কোটি ভাগের এক ভাগকে এক মিটার হিসেবে ধরা হয়।
পরবর্তীতে প্যারিস মিউজিয়ামে রক্ষিত এক খন্ড 'প্লাটিনাম ও ইরিডিয়ামের তৈরি রড'- এর দৈর্ঘ্যকে মিটার হিসেবে স্বীকৃতি দেওয়া হয়।

নামকরণ 
দশমিক নির্ভর দৈর্ঘ্যের নামকরণের প্রথম অফিসিয়াল প্রবক্তা জন উইলকিন্স। তিনি ১৮৬৮ সালে নতুন এককের প্রস্তাব দেন। ১৬৭৫ সালে ইতালিয় বিজ্ঞানী টিটো লিভিও বুরাত্তিনি তার রচনা মিজুরা ইউনিভার্সালিতে মিট্রো কাট্টোলিসো শব্দটি ব্যবহার করেন। গ্রীক ভাষা হতে নেয়া এ শব্দটি ফরাসি ভাষাতে mètre রুপে ব্যবহৃত হতে থাকে। ১৭৯৭ সালে ইংরেজি ভাষাতে এই শব্দটি প্রথম ব্যবহৃত হয়।

ইন্টারন্যাশানাল ব্যুরো অফ ওয়েট্স এন্ড মেজার্স.               তথ্যসূত্র 

দৈর্ঘ্যের একক
এসআই একক
মিটার
৩ মার্চ



ঘটনাবলী 
 ১৫৭৫ - তুকারয়ের যুদ্ধে মুঘল সম্রাট আকবরের বাহিনী বাংলার বাহিনীকে পরাজিত করে।
 ১৭০৭ - মুঘল সম্ৰাট  আওরঙ্গজেবের মৃত্যু হয়। যুবরাজ মুয়াজ্জম আওরঙ্গজেবের উত্তরাধিকারীর দায়িত্ব গ্রহণ করেন ও  বাহাদুর শাহ (প্রথম) নাম ধারণ করেন।
 ১৮৬১ - রাশিয়ায় ভূমিদাস প্রথা বিলুপ্তি করা হয়।
 ১৮৭৮ - যুদ্ধ অবসানের পর রুশ-তুর্কি শান্তি চুক্তি স্বাক্ষর।
১৯০৬ - অনুশীলন সমিতির মুখপাত্র ‘যুগান্তর’ প্রকাশিত হয়।
 ১৯২৪ - তুরস্কের জাতীয় পরিষদ কর্তৃক খিলাফত বিলুপ্ত ঘোষণা।
 ১৯৪৯ - ঢাকা বিশ্ববিদ্যালয়ে নিম্ন কর্মচারীদের ধর্মঘট।
১৯৬৫ - শহীদ সোহরাওয়ার্দীর বড় ভাই বিশিষ্ট শিক্ষাবিদ শিল্পকলা বিশারদ শাহেদ সোহরাওয়ার্দীর মৃত্যু।
১৯৬৯ - ভারতে প্রথম দ্রুতগামী রাজধানী এক্সপ্রেস ট্রেন (হাওড়া ও নতুন দিল্লীর মধ্যে) চালু হয়।
 ১৯৭১ - "আমার সোনার বাংলা, আমি তোমায় ভালবাসি" - কবিগুরু বিশ্বকবি রবীন্দ্রনাথ ঠাকুর রচয়িত এই গানটিকে ঢাকা শহরের পল্টন ময়দানে ঘোষিত ইশতেহারে বাংলাদেশের প্রস্তাবিত জাতীয় সঙ্গীত হিসাবে ঘোষণা করা হয়।
 ১৯৭১ - বঙ্গবন্ধু শেখ মুজিবুর রহমানের আহ্বানে অসহযোগ আন্দোলন শুরু।
 ১৯৭২ - বাংলাদেশ রাইফেলস প্রতিষ্ঠিত হয়।
 ১৯৭২ - বাংলাদেশকে স্বাধীন দেশ হিসেবে স্বীকৃতি দেয় শ্রীলঙ্কা ও সোয়াজিল্যান্ড।
 ১৯৭৪ - তুর্কি ডিসি -১০ বিমান বিধ্বস্ত হয়ে ৩৪৬ জন নিহত।
 ১৯৭৬ - বাঙালি জাতীয়তাবাদের পরিবর্তে বাংলাদেশ সরকার ‘বাংলাদেশী’ জাতীয়তাবাদ প্রবর্তন করেন।
 ১৯৭৮ - জাতীয় স্মৃতিসৌধের  নকশা অনুমোদন।
 ১৯৯১ - এস্তোনিয়া ও লাতভিয়া সোভিয়েত ইউনিয়ন থেকে বিচ্ছিন্ন হওয়ার পক্ষে ভোট দেয়।
২০০৫ - রাজধানীতে যোগাযোগ ব্যবস্থার উন্নয়নসহ যানজট নিরসনের অংশ হিসেবে ২৯ কিলোমিটার দীর্ঘ সদরঘাট আশুলিয়া নৌপথ উদ্বোধন। (বাংলাদেশ)

জন্ম 
 ১৭৩৭ - কানাই ফকির, বাঙালি কবি ও সাধক। (মৃ. ১৮৩৯)
 ১৮৩৯ - ভারতের মহান উদ্যোগপতি ও টাটা গ্রুপের সংস্থাপক জামশেদজী টাটা।(মৃ.১৯০৪)
 ১৮৪৫ - গেয়র্গ কান্টর, জার্মান গণিতবিদ ও দার্শনিক।
 ১৮৪৭ - আলেকজান্ডার গ্রাহাম বেল, স্কটিশ বিজ্ঞানী এবং উদ্ভাবক।(মৃ.১৯২২)
 ১৮৯৩ - প্যারীমোহন সেনগুপ্ত বাঙালি কবি প্রবন্ধকার ও শিশুসাহিত্যিক ।(জ.১৯৪৭)
 ১৮৯৯ - বাংলা চলচ্চিত্রের স্বনামধন্য কমিক অভিনেতা তুলসী চক্রবর্তী। (মৃ.১৯৬১)
 ১৯০৮ - শক্তিরঞ্জন বসু, ভারতের স্বাধীনতা আন্দোলনের কর্মী ও সমাজসেবী (মৃ.১৯৮৪)
 ১৯৩১ - উস্তাদ গোলাম মুস্তফা খান, ভারতের হিন্দুস্তানি শাস্ত্রীয় সংগীত শিল্পী। (জ.২০১৭)
 ১৯৫০ - শেখ সাদী খান, বাংলাদেশী সুরকার ও সঙ্গীত পরিচালক।

মৃত্যু 
 ১৫৮১ - চতুর্থ শিখ গুরু রামদাসের মৃত্যু।
 ১৭০৩ - রবার্ট হুক,   প্রকৃতি দার্শনিক ,স্থপতি ও বহুশাস্ত্রবিদ।
১৭০৭ - আওরঙ্গজেব, মুঘল সম্ৰাট।
 ১৯৮৩ - এর্জে, বেলজীয় কমিক্স লেখক ও চিত্রকর।
 ১৯৯২ - সুকুমার সেন,  শিক্ষাবিদ, ভাষাবিদ ও গবেষক।(জ.১৬/০১/১৯০০)
 ২০০০ -  ভারতের স্বাধীনতা সংগ্রামের বিপ্লবী বিমল দাশগুপ্ত।(জ.১৯১০)
 ২০১৬ - মার্টিন ক্রো, নিউজিল্যান্ডীয় ক্রিকেটার, ধারাভাষ্যকার ও লেখক।
 ২০২০ - শুদ্ধানন্দ মহাথের, বাংলাদেশী বৌদ্ধ ভিক্ষু ও বৌদ্ধ ধর্মীয় পণ্ডিত।
 ২০২৩ - ষষ্ঠীপদ চট্টোপাধ্যায়, পাণ্ডব গোয়েন্দা সিরিজের গোয়েন্দাসাহিত্য খ্যাত ভারতীয় বাঙালি সাহিত্যিক।
 ২০২৪ - রণেন আয়ন দত্ত, ভারতীয় বাঙালি শিল্পী। (জ.১৯২৭)

ছুটি ও অন্যান্য 
 বিশ্ব জন্ম-ত্রুটি দিবস (২০১৫ সাল থেকে পালিত) ৷
 বিশ্ব বন্যপ্রাণী দিবস ৷
 বিশ্ব শ্রবণ দিবস
 স্বাধীনতার ইশতেহার পাঠ দিবস (বাংলাদশ) ৷

বহিঃসংযোগ 

গ্রেগরীয় পঞ্জিকার দিন
মার্চ
কাচকি

কাচকি (বৈজ্ঞানিক নাম Corica) Clupeidae পরিবারের একটি গণের নাম। এগুলো খুব ছোট প্রায় স্বচ্ছ মাছ, যা সচরাচর ভারত, বাংলাদেশ, নেপাল, মিয়ানমার, চীন, প্রভৃতি দেশের নদ-নদী, খাল-বিলে সুলভ।

প্রজাতিসমূহ 
 Corica laciniata Fowler, 1935 (Bangkok river sprat)
 সুবর্ণা কাচকি Corica soborna F. Hamilton, 1822 (Ganges river sprat)

চাষ পদ্ধতি 
এই মাছ পুকুরে পাওয়া গেলেও বাণিজ্যিক ভাবে এর চাষ করা হয় না।

রন্ধন প্রণালী 
দোপেঁয়াজা এবং ভুনা জনপ্রিয়।

তথ্যসূত্র 

বাংলাদেশের মাছ
এশিয়ার মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
লোহাগড়া উপজেলা

লোহাগড়া উপজেলা বাংলাদেশের নড়াইল জেলার একটি প্রশাসনিক এলাকা।

অবস্থান ও আয়তন 
লোহাগাড়া উপজেলার মোট আয়তন . উত্তরে মাগুরা জেলার মহম্মদপুর উপজেলা, দক্ষিণে কালিয়া উপজেলা, পূর্বে ফরিদপুর জেলার বোয়ালমারী উপজেলা, আলফাডাঙ্গা উপজেলা, গোপালগঞ্জ জেলার কাশিয়ানী উপজেলা ও গোপালগঞ্জ সদর উপজেলা, পশ্চিমে নড়াইল সদর উপজেলা অবস্থিত।

প্রশাসনিক এলাকা
এই উপজেলার ইউনিয়নগুলো হচ্ছে - 
 লোহাগড়া পৌরসভা
 নলদী ইউনিয়ন
 লাহুড়িয়া ইউনিয়ন
 শালনগর ইউনিয়ন
 নোয়াগ্রাম ইউনিয়ন
 লক্ষীপাশা ইউনিয়ন
 জয়পুর ইউনিয়ন
 লোহাগড়া ইউনিয়ন
 দিঘলিয়া ইউনিয়ন
 মল্লিকপুর ইউনিয়ন
 কোটাকোল ইউনিয়ন
 ইতনা ইউনিয়ন
 কাশিপুর ইউনিয়ন

জনসংখ্যার উপাত্ত

শিক্ষা
লোহাগড়া উপজেলায় ৫ টি কলেজ, ৩৪ টি মাধ্যমিক বিদ্যালয়, ৩ টি নিম্ন মাধ্যমিক বিদ্যালয়, ১৫৫ টি প্রাথমিক বিদ্যালয় এবং ৮ টি মাদ্রাসা রয়েছে। এবং রামনারায়ন পাবলিক লাইব্রেরি (1901) নামে একটা লাইব্রেরি আছে

১৯০২ সালে প্রতিষ্ঠিত লোহাগড়া পাইলট উচ্চ বিদ্যালয়। বিদ্যালয়ের প্রতিষ্ঠাতা রায় বাহাদুর জদুনাথ মজুমদার। শতবর্ষ প্রচীন বিদ্যালয়টি এই অঞ্চলের মানুষকে সমৃদ্ধ করে চলেছে।

রায় বাহাদুর জদুনাথ মজুমদার এই অঞ্চলের অন্যতম শিক্ষানুরাগী ব্যক্তি ছিলেন। তিনি একাধারে রাম নারায়ণ পাবলিক লাইব্রেরি, লোহাগড়া পাইলট উচ্চ বিদ্যালয়, লোহাগড়া আদর্শ মহাবিদ্যালয় এবং লোহাগড়া গার্লস হাইস্কুল প্রতিষ্ঠা করেন।

নদ-নদী 
লোহাগড়া উপজেলায় অনেকগুলো নদী রয়েছে। নদীগুলো হচ্ছে নবগঙ্গা নদী ও মধুমতি নদী।

 ইছামতির বিল

বিখ্যাত ব্যক্তিত্ব 

আবদুল জলিল শিকদার
মাশরাফি বিন মর্তুজা -ক্রিকেটার ও বাংলাদেশ জাতীয় ক্রিকেট দলের অধিনায়ক। তিনি একজন সাংসদ
শহীদ বীরশ্রেষ্ঠ নূর মোহাম্মদ মিয়া

আরও দেখুন 
 নড়াইল জেলা
 খুলনা বিভাগ
 বাংলাদেশের উপজেলাসমূহ

তথ্যসূত্র

বহিঃসংযোগ
 

লোহাগড়া উপজেলা
নড়াইল জেলার উপজেলা
১৮৬১-এ ব্রিটিশ ভারতে প্রতিষ্ঠিত
নড়াইল সদর উপজেলা

নড়াইল সদর উপজেলা বাংলাদেশের নড়াইল জেলার একটি প্রশাসনিক এলাকা। এই থানাটি ১৮৬১ খ্রীস্টাব্দে প্রতিষ্ঠিত হয় এবং ১৯৮৪ সালে থানা থেকে উপজেলায় রূপান্তরিত করা হয়।

অবস্থান ও আয়তন 
নড়াইল সদর উপজেলার অবস্থান ৮৯.৩১ দ্রাঘিমা এবং ২৩.১১ অক্ষাংশ। নড়াইল সদর উপজেলার সীমনা উত্তরে মাগুরা জেলার মহম্মদপুর উপজেলা ও শালিখা উপজেলা, দক্ষিণে কালিয়া উপজেলা ও যশোর জেলার অভয়নগর উপজেলা, পূর্বে নড়াইল জেলার লোহাগড়া উপজেলা, পশ্চিমে যশোর জেলার বাঘারপাড়া উপজেলা ও যশোর সদর উপজেলা।

প্রশাসনিক এলাকা 
এই উপজেলায়  রয়েছে একটি পৌরসভা ও তেরটি ইউনিয়ন সেগুলো হচ্ছে -
 নড়াইল পৌরসভা
 মাইজপাড়া ইউনিয়ন
 হবখালি ইউনিয়ন 
 চন্ডিবরপুর ইউনিয়ন
 আউড়িয়া ইউনিয়ন
 শাহাবাদ ইউনিয়ন
 তুলারামপুর ইউনিয়ন
 শেখহাটী ইউনিয়ন
 কলোড়া ইউনিয়ন
 সিঙ্গাশোলপুর ইউনিয়ন
 ভদ্রবিলা ইউনিয়ন
 বাঁশগ্রাম ইউনিয়ন
 বিছালী ইউনিয়ন
 মুলিয়া ইউনিয়ন

ইতিহাস

জনসংখ্যার উপাত্ত

শিক্ষা 
সদর উপজেলায় শিক্ষার হার ৬৫.৫%। এই উপজেলায় ২ টি সরকারী কলেজ, ১ টি সরকারী টেকনিক্যাল স্কুল ও কলেজ, ২ টি সরকারী স্কুল এবং ৯৮ টি প্রাইমারী স্কুলসহ অনেক বেসরকারি শিক্ষা প্রতিষ্ঠান আছে।

অর্থনীতি

নদ-নদী 
নড়াইল সদর উপজেলায় অনেকগুলো নদী রয়েছে। নদীগুলো হচ্ছে নবগঙ্গা নদী, চিত্রা নদী ও ভৈরব নদ।

উল্লেখযোগ্য ব্যক্তিত্ব 
 মাশরাফি বিন মুর্তজা - অধিনায়ক,বাংলাদেশ জাতীয় ক্রিকেট দল ও সংসদ সদস্য ।
এস এম সুলতান - বিশ্ববরণ্যে চিত্রশিল্পী ।
বিজয় সরকার - চারণ কবি ।
বীরশ্রেষ্ঠ ল্যান্স নায়েক নুর মোহাম্মদ শেখ
কমল দাশগুপ্ত

দর্শনীয় স্থান
 নড়াইল জমিদার বাড়ি
 হাটবাড়িয়া জমিদার বাড়ি
 চিত্রা রিসোর্ট 
 বাঁধা ঘাট
 ভিক্টোরিয়া কলেজ
স্বপ্নবিথী
নিরিবিলি পিকনিক স্পট।

বিবিধ

আরও দেখুন 
 নড়াইল জেলা;
 খুলনা বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 

নড়াইল সদর উপজেলা
নড়াইল জেলার উপজেলা
১৮৬১-এ ব্রিটিশ ভারতে প্রতিষ্ঠিত
কালিয়া উপজেলা

কালিয়া উপজেলা বাংলাদেশের খুলনা বিভাগের নড়াইল জেলার একটি প্রশাসনিক এলাকা। কালিয়া থানা ১৮৬৬ খ্রিষ্টাব্দে প্রতিষ্ঠিত হয় এবং ১৯৮৪ সালে থানা থেকে উপজেলায় রূপান্তরিত করা হয়।

অবস্থান ও আয়তন 
এ উপজেলার উত্তরে লোহাগড়া উপজেলা, দক্ষিণে খুলনা জেলার দিঘলিয়া উপজেলা ও তেরখাদা উপজেলা, পূর্বে গোপালগঞ্জ সদর উপজেলা ও বাগেরহাট জেলার মোল্লাহাট উপজেলা, পশ্চিমে নড়াইল সদর উপজেলা, যশোর জেলার অভয়নগর উপজেলা ও খুলনা জেলার ফুলতলা উপজেলা।

জনসংখ্যার উপাত্ত
২০১১ সালের আদমশুমারি অনুযায়ী, কালিয়া উপজেলায় ৪৮,৫৭৯ জন লোকের বসতি এবং ২২০,২০২ জন জনসংখ্যা রয়েছে, যার মধ্যে থেকে ১৬.৩% শহরাঞ্চলে বসবাসে করে থাকে। জনসংখ্যার ১০.৮% রয়েছে ৫ বছরের নিচে। সাক্ষরতার হার (৭ বছর বা তার অধিক) ছিল ৫৫.৩% এবং জাতীয় গড় অনুযায়ী শিক্ষার হার ৫১.৮%।

প্রশাসনিক এলাকা 
এই উপজেলার ইউনিয়ন সমূহ - 
 বাবরা হাচলা ইউনিয়ন
 পুরুলিয়া ইউনিয়ন
 হামিদপুর ইউনিয়ন
 মাউলী ইউনিয়ন
 সালামাবাদ ইউনিয়ন
 খাশিয়াল ইউনিয়ন
 জয়নগর ইউনিয়ন, কালিয়া
 কলাবাড়ীয়া ইউনিয়ন
 বাঐসোনা ইউনিয়ন
 পহরডাঙ্গা ইউনিয়ন
 পেড়লী ইউনিয়ন
 চাঁচুড়ী ইউনিয়ন
 বড়নাল ইলিয়াছাবাদ ইউনিয়ন এবং 
 পাঁচগ্রাম ইউনিয়ন।

ইতিহাস 
প্রায় তিনশত বছর পূর্বে এ জনপদের উপর দিয়ে প্রবাহিত কালীগঙ্গা বা কালীগাঙ্গ নদীর নামের প্রথমাংশ কালি এবং গঙ্গা শব্দের আ বর্ণের সমন্বয়ে কালিয়া নামকরণ হয়েছে। কালীগঙ্গা নদীর ভরাট তীরে এ জনপদ গড়ে ওঠায় এর বর্তমান নাম কালিয়া গ্রাম এবং কালিয়ার নাম অনুসারে এ উপজেলার নামকরণ হয়েছে কালিয়া উপজেলা। এ উপজেলার উত্তরে নড়াইল জেলার লোহাগড়া উপজেলা, দক্ষিণে খুলনা জেলার দিঘলিয়া ও তেরখাদা উপজেলা, পূর্বে গোপালগঞ্জ জেলা ও বাগেরহাট জেলার মোল্লারহাট উপজেলা এবং পশ্চিমে নড়াইল সদর উপজেলা ও যশোর জেলার অভয়নগর এবং খুলনা জেলার ফুলতলা উপজেলা অবস্থিত।

জনসংখ্যার উপাত্ত

অর্থনীতি

এ অঞ্চলের অর্থনীতি মূলত কৃষির উপর নির্ভর। তবে কৃষি ছাড়া এখানকার মানুষের পেশা হিসেবে ব্যবসা, শ্রমিক আছে। এছাড়া এ অঞ্চলে অনেক প্রবাসী রয়েছে।

নদ-নদী 
কালিয়া উপজেলায় অনেকগুলো নদী রয়েছে। নদীগুলো হচ্ছে আঠারোবাঁকি নদী, নবগঙ্গা নদী, মধুমতি নদী, চিত্রা নদী ও কাটাখালী নদী,

উল্লেখযোগ্য ব্যক্তি 
 শেখ আবদুস সালাম - বাংলাদেশের সর্বকনিষ্ঠ শহীদ বুদ্ধিজীবী।
 সুরকার ও সঙ্গীতজ্ঞ কমল দাশগুপ্ত
খাজা মিয়া - সরকারি কর্মকর্তা 
মোঃ কবিরুল হক (সংসদ সদস্য)

আরও দেখুন 
 নড়াইল জেলা
 খুলনা বিভাগ
 বাংলাদেশের উপজেলাসমূহ

তথ্যসূত্র

বহিঃসংযোগ
 

কালিয়া উপজেলা
নড়াইল জেলার উপজেলা
বাগেরহাট সদর উপজেলা

বাগেরহাট সদর উপজেলা বাংলাদেশের বাগেরহাট জেলার একটি প্রশাসনিক এলাকা।

অবস্থান ও আয়তন 
এই উপজেলার উত্তরে চিতলমারী উপজেলা, পূর্বে কচুয়া উপজেলা, দক্ষিণে রামপাল উপজেলা ও মোড়েলগঞ্জ উপজেলা, পশ্চিমে ফকিরহাট উপজেলা ও মোল্লাহাট উপজেলা।

প্রশাসনিক এলাকা 
এই উপজেলার ইউনিয়নগুলো হচ্ছে -
 কাড়াপাড়া ইউনিয়ন
 বেমরতা ইউনিয়ন
 গোটাপাড়া ইউনিয়ন
 বিষ্ণুপুর ইউনিয়ন
 বারুইপাড়া ইউনিয়ন
 যাত্রাপুর ইউনিয়ন
 ষাটগুম্বজ ইউনিয়ন
 খানপুর ইউনিয়ন
 রাখালগাছি ইউনিয়ন
 ডেমা ইউনিয়ন

শিক্ষা 
 চিরুলিয়া স্কুল এন্ড কলেজ।
 বাগেরহাট কামিল মাদ্রাসা।
 সরকারি প্রফুল্ল চন্দ্র কলেজ।
 কান্দাপাড়া নুরুন্নেসা মাধ্যমিক বিদ্যালয়
 সরকারি মহিলা কলেজ।
 খাঁনজাহান আলী ডিগ্রি কলেজ।
 বাগেরহাট সরকারি উচ্চ বিদ্যালয়।
 বাগেরহাট সরকারি বালিকা উচ্চ বিদ্যালয়।
 বারুইপাড়া সিদ্দিকিয়া সিনিয়র ফাজিল মাদ্রাসা।
 বাগদিয়া আলিম মাদ্রাসা।
 আড়পাড়া নেছারিয়া সিদ্দিকিয়া দাখিল মাদ্রাসা।
 কাফুরপুরা দাখিল মাদ্রাসা।
 পারকুড়ামারা দাখিল মাদ্রাসা।
 বারুইপাড়া মাধ্যমিক বিদ্যালয়।
 বারুইপাড়া সরকারী প্রাথমিক বিদ্যালয়।
 রাংদিয়া স্কুল এন্ড কলেজ।
 আড়পাড়া মাধ্যমিক বিদ্যালয়।
 পারকুরশাইল প্রথমিক বিদ্যালয়।
 এস পি সি কাফুরপুরা স্কুল এন্ড কলেজ।
 খাঁনজাহান আলী আদর্শ আলিম মাদ্রাসা।
 যাত্রাপুর ইসলামী ক্যাডেট স্কুল এন্ড মাদ্রাসা।
 দেপাড়া নেছারিয়া আলীম মাদ্রাসা। 
 দেপাড়া বেলায়েত হোসেন ডিগ্রি কলেজ।
 পশ্চিমভাগ বেলায়েত হোসেন দাখিল মাদ্রাসা। 
 দেপাড়া সরকারি প্রাথমিক বিদ্যালয়। 
 কান্দাপাড়া এন এন মাধ্যমিক বিদ্যালয়। 
 কান্দাপাড়া প্রাথমিক বিদ্যালয়।

আরও দেখুন 
 বাগেরহাট জেলা;
 খুলনা বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 

বাগেরহাট সদর উপজেলা
বাগেরহাট জেলার উপজেলা